### Beslutningstema

Under dette punkt tages beslutning om proces og økonomi omkring aftale om teknisk rådgivning og bistand hen mod etablering af en Grøn Erhvervspark.

### Historik

I forlængelse af Kommunalbestyrelsens Visions- og Strategiplan besluttede Klima-, Vækst- og Udviklingsudvalget den 9. november 2022 at igangsætte en proces henimod etablering af en Grøn Erhvervspark, herunder med ekstern bistand til analyse og foreløbig afdækning af mulige tiltag til skabe et godt beslutningsgrundlag.

Forvaltningen skulle efterfølgende fremlægge forslag til finansiering ud fra en forventet omkostning på 300.000 kr. ekskl. moms.

### Sagsfremstilling

Der er udarbejdet en tilbudsforespørgsel og forvaltningen arbejder videre med tilbuddet fra Niras. Tilbuddet fra Niras indeholder en proces frem mod et beslutningsgrundlag og et præsentationsmateriale for en Grøn Erhvervspark.Tilbuddet omfatter interviews af såvel lokale virksomheder som andre aktører. På baggrund af udvalgte interviews udarbejdes en interessentanalyse. Resultatet af interessentanalysen vil indgå i lokaliseringen af erhvervsparkens fysiske placering. Opgaven vil blive løst i tæt samarbejde med Plan & Udvikling og Teknik & Miljø.

Der søges til projektet 300.000 kr., som foreslås finansieret af Visions- og [adresse], da Klima, Natur og Miljø er et af fokuspunkterne i Tønder Kommunes Visions- og Strategiplan 2022-2025.

### Økonomi

I henhold til sagsfremstillingen til Klima-, Vækst- og Udviklingsudvalgets behandling af sagen den 9. november 2022 blev tilbudsforespørgslen udsendt med en budgetramme på maksimalt 300.000 kr. ekskl. moms.

Birgitte Thomsen har estimeret, at opgaven vil kunne løses for 500.000 kr. ekskl. moms, men da opgaven har strategisk værdi for Niras, tilbydes det at løse opgaven til en fast pris på 300.000 kr. ekskl. moms.

Der er på [adresse] og [adresse] 2022-2025 afsat 2,0 mio. kr., hvoraf 500.000 kr. er bevilget til markedsafklaring af kommunens bilflåde.

### Direktionen indstiller,

at der afsættes en ramme på 300.000 kr., som foreslås finansieret af Visions- og [adresse], og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.